
הכנסת העשרים
מושב שלישי
פרוטוקול מס' 437
מישיבת ועדת החוקה, חוק ומשפט
יום שני, כ"ג בתמוז התשע"ז (17 ביולי 2017), שעה 9:30
<סדר היום:>
<הצעת חוק לתיקון דיני הראיות (הגנת ילדים) (תיקון מס' 21) (הרחבת ההגנה על ילדים נפגעי עבירות מין או אלימות בעת מתן עדות בבתי המשפט), התשע"ז-2017>
נכחו:

<חברי הוועדה:> 
יעל גרמן – מ"מ היו"ר
ענת ברקו

חברי הכנסת:
יפעת שאשא ביטון
<מוזמנים:> 
	יפעת רווה
	–
	משרד המשפטים

	ורד בלוך
	–
	ק' חטיבת התביעות, המשרד לבטחון פנים

	ליאת לב
	–
	ע' יעוץ וחקיקה נוער, המשרד לבטחון פנים

	לימור יקיר
	–
	ע' יועמ"ש בט"פ, המשרד לבטחון פנים

	יסמין גנדלמן
	–
	הנהלת בתי המשפט

	חנית אברהם בכר
	–
	הנהלת בתי המשפט

	ורד וינדמן
	–
	מנכ"ל, המועצה לשלום הילד

	הודיה איפרגן
	–
	מוזמן/ת

	איילת רזין בית אור
	–
	מוזמן/ת


<ייעוץ משפטי: >
נעה ברודצקי לוי
<מנהל/ת הוועדה:>
אסף פרידמן
<רישום פרלמנטרי:>
לאה קיקיון
<
הצעת חוק לתיקון דיני הראיות (הגנת ילדים) (תיקון מס' 21) (הרחבת ההגנה על ילדים נפגעי עבירות מין או אלימות בעת מתן עדות בבתי המשפט), התשע"ז-2017>
<היו"ר יעל גרמן:>
שלום לכולם, אני מתכבדת לפתוח את ישיבת הוועדה. אנחנו כאן ל-3 רביזיות זעירות, ואני מעבירה את רשות הדיבור ליועצת המשפטית, שתסביר. 
<נעה ברודצקי לוי:>
בוקר טוב, בהמשך לדיון שהיה לנו כאן בשבוע שעבר, בעצם במהלך הדיון היתה בקשה של הוועדה מהנהלת בתי המשפט לבחון עוד שתי נקודות: הכנסת הנושא של הנמקה, אם בית המשפט לא שומע ברצף את הילד כמו שבעצם נקבע בהצעת החוק, ולעניין הקצאת חדר, שנקבע בהצעה שיוקצה חדר בבתי המשפט החדשים והוועדה ביקשה מהנהלת בתי המשפט שכבר עכשיו יעוגן בחקיקה הראשית הקצאת חדר, גם אם הוא לא מותאם לקטינים, אבל הקצאת חדר כבר בשלב הזה גם בבתי המשפט הקיימים. הנהלת בתי המשפט הודיעה לוועדה שהם מוכנים להכניס את שני התיקונים האלה, ולכן, בעצם - - -
<היו"ר יעל גרמן:>
אנחנו מודים לחנית ולהנהלה. 
<חנית אברהם בכר:>
שוב להגיד – זה לא רק אני, זו כל המערכת. 

<נעה ברודצקי לוי:>
רק שצריך להצביע. 
<היו"ר יעל גרמן:>
מי בעד הרביזיה? 
הצבעה

בעד – 3
נגד – אין
נמנעים – אין
הרביזיה התקבלה. 
<היו"ר יעל גרמן:>
תודה, הרביזיה התקבלה. 

<נעה ברודצקי לוי:>
למעשה, מה שמוצע זה תיקון של סעיף 10(א( החדש, והוספת הנמקה, אם בית המשפט לא שומע ברציפות את הילד. כנ"ל לגבי קטין בתיקון העקיף שאנחנו עושים בחוק סדרי דין (חקירת עדים), ובחוק סדרי הדין (חקירת עדים) – הוספה, אני אקריא את הנוסח: 
"בלי לגרוע מהוראות לפי חוק זכויות נפגעי עבירה התשס"א-2001,  בכל בית משפט יקצה המזכיר הראשי של בית המשפט לאחר תיאום עמו מראש, חדר או מקום שישמש להמתנת קטינים נפגעי עבירה למתן עדות בפני בית המשפט ביום הדיון. בכל בית משפט שנבנה לאחר..." - כדאי לקבוע תאריך מדויק – "...יוקצה חדר נפרד לקטינים המותאם לצרכיהם, שישמש להמתנתם למתן עדות בפני בית המשפט". 
לגבי התאריך – בהצעה קבענו שזה יהיה כשנכנסת ההצעה - - - אבל חבל שלא לקבוע, אנחנו יכולים להעריך פחות או יותר מתי זה וכדאי לקבוע תאריך שלא יצטרכו כל פעם לבדוק. 
<היו"ר יעל גרמן:>
מתי זה ייכנס ---

<נעה ברודצקי לוי:>
אפשר שבועיים – שלושה שבועות. 
<חנית אברהם בכר:>
זה לא שמחר בבוקר מוקם בית משפט חדש.  

<נעה ברודצקי לוי:>
אז אפשר לקבוע סוף יולי? פשוט 31 ליולי, שזה עוד שבועיים? 
<היו"ר יעל גרמן:>
פנטסטי.  

<נעה ברודצקי לוי:>
בסעיף 3 שתיקנו לעניין הוועדה שממנה – השר ממנה, הוועדה ממליצה לשר על מינוי חוקרי הילדים, היתה שם דילמה איזה שר ממנה, והאם הוא ממנה גם את עובדי המשרדים האחרים, ומה שביקשו מאתנו ממשרד הרווחה והמשפטים זה שכן יקבע שהוועדה - - - זאת אומרת, שר המשפטים עדיין יהיה זה שממנה את חוקרי הילדים אבל כל שר ישלח את ה - - -
<היו"ר יעל גרמן:>
רווחה? משפטים? 
<נעה ברודצקי לוי:>
רווחה זה בעצם ממילא מנהל שירות חקירות ילדים, במילא זה נשיא בית המשפט לנוער, או מי מטעמו, ושלושת המשרדים – משרד הבריאות, משרד החינוך והמשרד לביטחון הפנים, כל אחד ישלח את נציגו. אני רק אגיד שכשמדובר במשרד הרווחה ומשרד החינוך זה בעצם עובדי המשרד שהשר הרלבנטי ממנה. לגבי המשטרה זה קצין בכיר שממנה השר לביטחון הפנים. 
<הודיה איפרגן:>
לא, הרווחה זה ב - - -
<נעה ברודצקי לוי:>
סליחה – בריאות וחינוך. נציג המשרד שממנה השר הרלבנטי, ולגבי המשטרה זה אותו קצין בכיר שממנה השר לביטחון הפנים, מנהל השירות לחקירות ילדים או מי מטעמו, ונשיא בית המשפט לנוער או מי מטעמו. 
<הודיה איפרגן:>
וגם - - -דייקנו עוד מילה, שבמקום "פיתוח כלי מחקר" - - - אלא - - -
<היו"ר יעל גרמן:>
אז בואו נעבור גם על זה. מה הניסוח? 

<נעה ברודצקי לוי:>
- - - בעצם פיתוח החקירות של חוקרי הילדים והכשרתם ולא העניין של פיתוח כלי מחקר. 
<הודיה איפרגן:>
הנוסח הוא: "...לשם מחקר שמטרתו הכשרת חוקרי ילדים או פיתוח מקצועי לסיוע בעבודת חוקרי הילדים והכשרתם". 

<לימור יקיר:>
- - - קצין משטרה בכיר - - -בהמלצת השר לביטחון הפנים. 
<נעה ברודצקי לוי:>
אז אנחנו משנים את זה ל: "...שממנה השר לביטחון הפנים", כי יש כאן שינוי שבמקום ששר המשפטים ימנה את הוועדה, כל משרד ישלח את הנציג שלה. 
<יפעת שאשא ביטון (כולנו):>
תודה לחנית, באמת. כל הכבוד. 
<חנית אברהם בכר:>
חשוב לי להגיד שבאמת זה לא אני, זה כלל המערכת שבאמת התגייסה לנושא הזה. 

<יפעת שאשא ביטון (כולנו):>
לא משנה, אבל יצאנו קצת סקפטיים. 

<חנית אברהם בכר:>
אנחנו נטמיע, כמובן, את החוק, ואת הנוהל, ואם אתם שומעים על בעיות. 

<היו"ר יעל גרמן:>
הטלנו על שכמך ואת הבאת את זה, אז מבחינתנו הכבוד הוא לך. 
<ורד וינדמן:>
אני רק אגיד שאנחנו מוכנים – אמרתי את זה לחנית, ואומר שוב – להיות חלק מהתהליך של ההטמעה מול המזכירים, מול הבינוי, ולהביא את הפרספקטיבה של הילדים והצרכים שלהם, כדי שהנוהל הזה יהיה מוטמע גם בלבבות ואחר כך גם במבנים. 
<היו"ר יעל גרמן:>
פנטסטי, וברכות אדירות לחברת הכנסת יפעת שאשא ביטון שיזמה, הובילה, דחפה והצליחה. 
אני מודה לכם, הישיבה נעולה. 

<הישיבה ננעלה בשעה 09:49.>

